

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄԻՆ**

**Ո Ր Ո Շ ՈՒ Մ N 809-Ա**

**վարչական տուգանք նշանակելու մասին**

 19 հոկտեմբերի 2021թ. ք. Երևան

Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) ղեկավար Գեորգի Ավետիսյանս, քննելով անհատ ձեռնարկատեր [Գայանե Ղարիբի Առաքելյանի](https://www.e-register.am/am/companies/1185014) նկատմամբ հարուցված վարչական վարույթի վերաբերյալ գործը,

**Պ Ա Ր Զ Ե Ց Ի՝**

Տեսչական մարմնի ղեկավարի՝ 2021 թվականի հուլիսի 14-ի N 1634-Ա հրամանի համաձայն անհատ ձեռնարկատեր [Գայանե Ղարիբի Առաքելյանի](https://www.e-register.am/am/companies/1185014) մոտ իրականացված ստուգման արդյունքում պարզվել և 2021 թվականի հոկտեմբերի 4-ի վարչական իրավախախտման վերաբերյալ արձանագրությամբ արձանագրվել է այն փաստը, որ տնտեսավարող սուբյեկտի կողմից խախտվել է **Հայաստանի Հանրապետության կառավարության 2011 թվականի հունվարի 20-ի N 34-Ն որոշման հավելվածի 55-րդ և 59-րդ կետերի** պահանջները. այն է՝

* 2020 թվականի հուլիսի 1-ից մինչև 2021 թվականի սեպտեմբերի 10-ն ընկած ժամանակահատվածում սննդի շղթայում ներգրավված աշխատակիցները չեն ենթարկվել պարտադիր նախնական և պարբերական բժշկական զննությունների /աշխատանքի ընդունվելիս և յուրաքանաչյուր կիսամյակը մեկ/. սանիտարական /բժշկական/ գրքույկների պատճեններն առկա են գործի նյութերում.
* 2020 թվականի հուլիսի 1-ից մինչև 2021 թվականի հուլիսի 30-ը չեն ձեռնարկվել համապատասխան միջոցներ՝ կենդանիների /ճանճեր, միջատներ, ուտիճներ, վնասատուներ, կրծողներ/՝ սննդամթերքի պատրաստման, մշակման, պահման և տեղափոխման տարածքներ մուտքը կանխելու, ինչպես նաև վնասատուների դեմ պայքարելու ուղղությամբ /պայմանագիրը կնքվել է 30.07.2021 թվականին/:

 Այսպիսով հաստատվել է, որ սույն վարչական գործով առաջացած իրավախախտման համար պատասխանատու է անհատ ձեռնարկատեր Գայանե Ղարիբի Առաքելյանը (հասցե՝ Արմավիրի մարզ, գյուղ Արգինա, Տիգրան Մեծի փողոց, տուն 6): Գայանե Ղարիբի Առաքելյանը վարչական իրավախախտման վերաբերյալ գործի քննության տեղի և ժամի մասին պատշաճ կարգով ծանուցվել է, սակայն գործի քննությանը չի ներկայացել և միջնորդություն չի ներկայացրել գործի քննությունը հետաձգելու մասին:

 Հիմք ընդունելով վերոգրյալը և ղեկավարվելով **Վարչարարության հիմունքների և վարչական վարույթի մասին օրենքի 57-րդ հոդվածի 2-րդ մասի գ կետով,** **Վարչական իրավախախտումների վերաբերյալ օրենսգրքի 14-րդ, 32-րդ, 2382-րդ, 279-րդ, 281-րդ հոդվածներով, 188-րդ հոդվածի 1-ին մասով՝**

**Ո Ր Ո Շ Ե Ց Ի՝**

1. Անհատ ձեռնարկատեր Գայանե Ղարիբի Առաքելյանի նկատմամբ՝ **Վարչական իրավախախտումների վերաբերյալ օրենսգրքի 188-րդ հոդվածի 1-ին մասով սահմանված իրավախախտման կատարման համար** նշանակել տուգանք սահմանված նվազագույն աշխատավարձի հարյուրհիսունապատիկի չափով՝ 150.000 (հարյուր հիսուն հազար) ՀՀ դրամ:
2. Տուգանքը վճարել թիվ 900005242822 գանձապետական հաշվին և վճարումն ապացուցող բանկային անդորրագրի պատճենը սեղմ ժամկետում ներկայացնել Տեսչական մարմին:
3. Վարչական իրավախախտումների վերաբերյալ օրենսգրքի 305**-րդ** հոդվածիհամաձայն՝ խախտողի կողմից տուգանքը պետք է վճարվի տուգանք նշանակելու մասին որոշումը նրան հանձնելու օրվանից ոչ ուշ, քան տասնհինգ օրվա ընթացքում, իսկ այդ որոշումը գանգատարկելու կամ բողոքարկելու դեպքում` գանգատը կամ բողոքն առանց բավարարման թողնելու մասին ծանուցման օրվանից ոչ ուշ, քան տասնհինգ օրվա ընթացքում:
4. Վարչարարության հիմունքների և վարչական վարույթի մասին օրենքի 88-րդ հոդվածիհամաձայն՝ դրամական պահանջներն ենթակա են կատարման անբողոքարկելի վարչական ակտերի հիման վրա` «Դատական ակտերի հարկադիր կատարման մասին» օրենքով սահմանված կարգով:
5. Սույն որոշումը կարող է բողոքարկվել վարչական ակտն ընդունած վարչական մարմին կամ դատական կարգով Վարչարարության հիմունքների և վարչական վարույթի մասին օրենքի 71-րդ հոդվածի 1-ին մասի ա կետով սահմանված ժամկետում (երկու ամսվա ընթացքում:

 **Գ. ԱՎԵՏԻՍՅԱՆ**

 Կ.Տ.